اوّلده گرک سئوگیلی یاریم سن اولایدین
سرویم، چمنیم، باغ و باهاریم سن اولایدین
بولبول کیمی اطرافینا هر گون دولانایدیم
اؤز گولشنیم، اؤز لاله عذاریم سن اولایدین
بیر باشقا نیگار عشقینه دوشمزدیم ازلدن
هر گاه، گؤزلیم، نازلی نیگاریم سن اولایدین
بیر اوو ایتیرن اووچوتک آرخانجا گزردیم
گر بؤیله نزا کتی شیکاریم سن اولایدین
گولزاری گزیب، نرگیسه باخمازدیم اؤلونجه
عؤمروم بویو گر چشمِ خوماریم سن اولایدین
قلبیمده سنی گول کیمی بسلردیم همیشه
دؤرمده گزن بولبولِ زاریم سن اولایدین
خوشدور منه، اؤز واحدینم، عشقینه یانسام
پیوسته گرک دیلده شعاریم سن اولایدین
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab pes_Arab